**DĖL APVALIOS MEDIENOS GABENIMO IR EISMO RIBOJIMO**

2023 m. spalio 23 d. Nr. MV-438

Rokiškis

Vadovaudamasis Apvaliosios medienos gabenimo tvarkos aprašo, patvirtinto Lietuvos Respublikos aplinkos ministro 2014 m. spalio 9 d. įsakymu Nr. D1-823 „Dėl Apvaliosios medienos gabenimo tvarkos aprašo“, 19 punktu, Kelių priežiūros tvarkos aprašo, patvirtinto Lietuvos Respublikos Vyriausybės 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“, 5.3 papunkčiu ir 7 punktu:

1. Nustatau, kad nuo 2023 m. spalio 24 d. gabenant apvaliąją medieną Rokiškio rajono savivaldybės teritorijoje esančiais vietinės reikšmės keliais yra ypač didelė jų sugadinimo tikimybė.

2. T v i r t i n u informacinio pranešimo, kurią medienos siuntėjas privalo pateikti Rokiškio rajono savivaldybės administracijos seniūnijoms, formą (pridedama).

3. Pavedu:

3.1. seniūnijų seniūnams kontroliuoti šio įsakymo vykdymą ir pagal poreikį riboti sunkiasvorių transporto priemonių (virš 8 tonų bendros masės) eismą Rokiškio rajono vietinės reikšmės keliuose su žvyro ir grunto danga 1 punkte nurodytu laikotarpiu;

3.2. skelbti šį įsakymą vietos spaudoje, savivaldybės interneto svetainėje [www.rokiskis.lt](http://www.rokiskis.lt) ir perduoti Valstybinės miškų tarnybos teritoriniam padaliniui.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės vicemeras Antanas Taparauskas

pavaduojantis savivaldybės merą